Document ID: 31988R1337

KOMISSION ASETUS (ETY) N:o 1337/88,
annettu 17 päivänä toukokuuta 1988,
oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1098/88(2), ja erityisesti sen 5 artiklan 5 kohdan,
sekä katsoo, että
asetuksella (ETY) N:o 892/88(3) muutetaan tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annettu neuvoston asetus (ETY) N:o 2261/84(4); tuottajajärjestöt on erityisesti vapautettu tietyistä tarkastustehtävistä; tämän vuoksi olisi mukautettava komission asetus (ETY) N:o 3061/84(5), sellaisena kuin se on muutettuna asetuksella (ETY) N:o 3818/85(6), poistamalla kyseisestä asetuksesta ne säännökset, joita ei enää sovelleta; olisi tarkennettava yksityiskohtaiset säännöt asetuksen N:o 136/66/ETY 20 d artiklassa tarkoitetun tuen pidätyksen tuloksena olevien määrien jakamisesta, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3061/84 seuraavasti:
1) Poistetaan 1 artiklan 2 kohdan f alakohta.
2) Poistetaan 4 artiklan 2 kohta.
3) Korvataan 8 artiklan 1 ja 2 kohta seuraavasti:
"1. Ennen kunkin markkinointivuoden alkua asetuksen N:o 136/66/ETY 20 d artiklassa tarkoitetun tuen pidätyksen kokonaismäärää koskevien ennusteiden perusteella ja kutakin jäsenvaltiota koskevien ennakoitujen varojen rajoissa vahvistetaan:
a) liitoille myönnettävä yksikkömäärä jokaista liiton muodostavien tuottajajärjestöjen jäsentä kohti;
b) tuottajajärjestöille myönnettävä yksikkömäärä jokaista jätettyä yksittäistä tukihakemusta kohti.
Asetuksen N:o 136/66/ETY 20 d artiklassa tarkoitetun tuen pidätyksen määrästä jäljelle jäänyt osa jaetaan tuottajajärjestöjen kesken sen oliiviöljymäärän perusteella, jonka tuki on myönnetty kunkin järjestön kautta.
Jos liitto kaikki yhteisön oikeudellisessa sääntelyssä sille säädetyt tehtävät suoritettuaan ei ole käyttänyt a alakohdassa tarkoitetusta rahoituksesta tuloksena olevaa määrää kokonaisuudessaan, sen on jaettava jäljelle jäänyt osa niiden tuottajajärjestöjen kesken, joista se muodostuu, näiden järjestöjen jäsenmäärän mukaan, sanotun kuitenkaan rajoittamatta asetuksen (ETY) N:o 2261/84 11 artiklan 3 kohdan soveltamista."
4) Korvataan 8 artiklan 4 kohdan toinen luetelmakohta seuraavasti:
"- järjestöjen osalta 80 prosenttia määrästä, joka saadaan soveltamalla 1 kohdan b alakohtaa ennakoitujen hakemusten lukumäärään".
5) Muutetaan 8 artiklan 3 ja 4 kohta tässä järjestyksessä 2 ja 3 kohdaksi.
6) Poistetaan 11 artiklan 4 kohta.
7) Poistetaan 11 artiklan 5 kohdasta sanat "ja 4".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 1988.

Labels: 7
17
19
6